Legal Document

Category: 2046

Text:
19. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ Αριθ. 122934 της 10/17 Οκτ. 2003 (ΦΕΚ Β΄1549) Αύξηση του ημερησίου εφοδίου αρτοτροφοδοσίας των κρατουμένων. Έχοντας υπόψη: α. Τις διατάξεις του άρθρου 112 παρ. 2 του από 28-30/9/1935 Ν. Δ/τος "περί οργανώσεως Σωφρονιστικού Προσωπικού και Διαχειρίσεως Φυλακών". β. Τις διατάξεις του Ν. 2362/1995 "Περί Δημοσίου Λογιστικού". γ.Την ανάγκη βελτίωσης του παρεχομένου συσσιτίου στους κρατούμενους, το οποίο έχει να αυξηθεί από την 1.4.1999. δ. Την 1065956/863/Α0006/15.7.2003 κοινή απόφαση του Πρωθυπουργού και του Υπουργού Οικονομίας και Οικονομικών "Καθορισμός αρμοδιοτήτων των Υφυπουργών Οικονομίας και Οικονομικών". ε.Το γεγονός ότι η δαπάνη που θα προκληθεί ανέρχεται στο ποσό των τετρακοσίων σαράντα δύο χιλιάδων εβδομήντα οκτώ ΕΥΡΩ και σαράντα λεπτών (442.078,40) θα βαρύνει τον ΚΑΕ 1411, του Φ. 17-310 και του οποίου οι πιστώσεις επαρκούν, αποφασίζουμε: Καθορίζουμε το ημερήσιο εφόδιο αρτοτροφοδοσίας των κρατουμένων από 1ης Οκτωβρίου 2003, ως εξής: 1.Για τους ενήλικες κρατούμενους από 2,64 ευρώ σε 3,20 ευρώ. 2.Για τους ανήλικους κρατούμενους από 3,08 ευρώ σε 3,60 ευρώ. 3.Για τους νοσηλευόμενους κρατούμενους από 2,93 ευρώ σε 3,60 ευρώ. 4.Για τους κρατούμενους φορείς AIDS από 3,52 ευρώ σε 4,00 ευρώ.